da da da da da af de de fr en de da da da da da da fr sv da nl de da da nn da da da da da da da da da da da de id da da de en de en da de da de nb da da da da da da da de de de da da nb nb da da da da da da da da da da da da da en da da da da da da da da da da da en da da en da da da da da da da da da da da da da en de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Urørt skov på statens arealer
Hvordan bliver et naturprojekt til?
Aaby Skoven - ny skov ved Aabybro
Formålet med skoven er at
give borgerne nye rekreative muligheder og
Tilplantningen vil strække sig over 2007-08, og det er besluttet fra starten at etablere et net af vandrestier, samt en hundeskov, et udsigtstårn og en åben plads med borde, bænke og bålplads.
Andre faciliteter kan komme på tale, efterhånden som skoven vokser til.
Se sammensætningen af det nye skovråd .
Referat af skovrådsmøde den 14.april 2008
Referat fra skovrådsmøde 28. november 2007
Referat fra skovrådsmøde 27. februar 2007
Se på kortet , hvor den nye skov ligger.
Se plan for tilplantningen
Se kort med indtegnede publikumsfaciliteter
Indvielse af Aaby Skoven
Mandag den 14. maj var det ikke til at se skoven for bare børn! Der var nemlig indvielse af den nye skov i Aabybro. 270 børn fra børnehaveklasse til tredje klasse fra Aabybro Skole og deres lærere mødte op og hjalp skovens folk med at plante træer. De fleste medlemmer af skovrådet var også mødt op, og de gav også en hånd med i plantearbejdet.
Efter det hårde arbejde, som alle deltog i med stor iver og interesse, trakterede skovdistriktet med pølser og sodavand.
Det var et flot syn, at se to lange slanger af sultne børn i kø for at få et velfortjent måltid.
En del af arrangementet var også en afsløring af skovens navn. Skovrådet har tidligere udskrevet en konkurrence for det bedste navn og det navn som skovrådet havde valgt var Aaby Skoven.
Navnet blev afsløret i fællesskab af de fire parter bag den nye skov, nemlig Aabybro Vandværk, Lodsejerne, Jammerbugt Kommune og Thy Statsskovdistrikt.
Et flot skilt med navnet pryder nu indgangen til skoven. Den heldige idemager bag navnet er fundet og vil blive belønnet for sin ide.
I sin velkomsttale fortalte skovrider Ditte Svendsen børnene om de mange fortræffeligheder, den nye skov vil give dem.
Efter vores oplevelse med børnene er vi ikke i tvivl om, at børnene ved selvsyn har opdaget mange af de fortræffeligheder og flere af dem glædede sig til at vise deres skov og deres træer frem for forældrene.
Vel mødt i Aaby Skoven!
Klik på billederne for at se dem i stor størrelse
250 besøgende til Mini Skovens Dag i Aaby Skoven den 22.6. 2008
Trods vejret er arrangørerne enige om, at dagen var fint besøgt
Den populære jagtvogn kørte i rutefart fra bålpladsen til udsigtstårnet og vandhullerne. Borgerforeningen havde stået for en fin flagallé ude fra p-pladsen.
Selvom dagen bogstaveligt talt startede strålende med regn i lange baner, valgte ca. 250 at besøge os.
"Dagen gav os alle mulighed for at vise, hvad den nye skov indeholder og hvilke muligheder det giver byens borgere. Og det er ikke uden en vis stolthed, at vi viser skoven frem, for den er virkelig et aktiv for Aabybro.
Ingen tvivl om, at bålpladsen er populær. Ikke mindst når lokale spejdere serverer pandekager og snobrød.
På dagen fik vi også god lejlighed til at diskutere de enkelte brugergruppers muligheder for at benytte skoven."
- lyder det fra et enigt skovråd.
Løbeklubben Aabybro in Motion havde valgt at lægge deres løbetur omkring skoven, "og det bliver ikke sidste gang. Det er alletiders tur rundt på de mange stier og sikke et fint underlag. Det er noget andet end asfalt og fortove " er meldingen fra løberne.
Den nye indhegnede hundeskov blev også behørigt indviet med masser af hunde, som nød at løbe frit uden snor.
For at åbne hundeskoven skulle en pølse bides over
Skovrådet for Aaby Skoven og Naturstyrelsen – Thy er enige om, at det var en god ide at holde en  Skovens Dag i Aaby Skoven og vi takker alle  medarrangørerne, som var en uvurderlig hjælp på dagen samt naturligvis de mange besøgende som valgte at besøge os i det lunefulde vejr.
Regnen var nu alligevel velkommen, for den lange tørke har sat sit præg på flere af de nyplantede træer.
"Vi slipper næppe for at gentilplante nogle områder, ikke mindst bøgetræerne er skadet af tørken" fortæller skovfoged Per Hyttel, som har haft ansvaret for tilplantningen af skoven.
"Til gengæld har vi takket være tørken kunnet grave de nye søer uden at køre det hele op i mudder og ælte og nu bagefter sørger regnen for, at de bliver fyldt op"
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden